菊
作者：鄭獬
朝代：宋

paragraphs: 菊花初抱葉，始見春光來。
綠蓓今著花，又見秋風回。
高天不容土，白日安可栽。
一世如大瘧，寒暑還相催。
使我明鏡匣，羞爲蒼顔開。
流年可奈何，獨有金螺杯。
閒秋無丈尺，付與令翦裁。
况茲佳節近，秋日宜樓臺。
菊花又密鬧，爛若金縷堆。
如何不自樂，行繞空徘徊。
秋風不惜花，即見飛蒼苔。
惟此一樽酒，萬事皆塵埃。